Perekonnaseisualased toimingud

1. juulist 2010 muutus perekonnaseisutoimingute tegemise kord.

Täiendav info siseministeeriumi kodulehel aadressil  

http://www.siseministeerium.ee/perekonnaseisutoimingud-2/

Linnavalitsus registreerib lapse sündi ja isiku surma.

Vastuvõtt:
Linnasekretär Leili Ruus  E ja K kell 9:00-12:00,
info telefonil 435 5602

Sekretär-asjaajaja Sirje Lepikson T ja R  kell 8:00-12:00 ja 12:30-14:30,
info telefonil 435 5601

Mõisaküla linn maksab sünni- ja matusetoetust järgmiselt:

Sünnitoetus

Sünnitoetus on lapse sünni korral ühele vanemale makstav rahaline toetus.
Sünnitoetust makstakse ühele vanemale, kui lapse elukoha aadressiks tema sünni registreerimisel märgitakse Mõisaküla linn ning ühe vanema elukoha aadress on lapse sünnile eelnenud kuue kuu jooksul olnud Eesti rahvastikuregistri andmetel Mõisaküla linn.

2014. aastal on sünnitoetuse suuruseks 320 eurot.

Sünnitoetus makstakse välja kahes osas: 50 % toetuse määrast lapse sünni registreerimisel ja 
50 % toetuse määrast lapse  pooleteise aastaseks saamisel.
Mitmike sünni korral makstakse toetust iga sündinud lapse eest. 
Sünnitoetust ei maksta, kui laps sündis surnult. 
Eestkostjale makstakse sünnitoetust kahe kuu jooksul lapsendamise päevast alates, juhul kui lapsendamine toimub enne lapse 1-aastaseks saamist ning varem ei ole lapse eest linna eelarvest sünnitoetust makstud. 
Sünnitoetuse esimese osa taotlemiseks esitab lapsevanem Mõisaküla Linnavalitsusele avalduse ja sünnitõendi ning teise osa saamiseks avalduse.

Matusetoetus

Matusetoetus on matusekulude osaliseks katmiseks makstav rahaline toetus.
Matusetoetust makstakse Mõisaküla linna alalise elaniku surma korral matusekulude kandjale avalduse ja surmatõendi koopia alusel. 

2014. aastal on matusetoetuse suuruseks 192 eurot.